CELEX: 32022R0518
Language: hu
Date: 2022-01-13 00:00:00
Title: A Bizottság (EU) 2022/518 felhatalmazáson alapuló rendelete (2022. január 13.) a Covid19-válság hatásainak kezelése érdekében az (EU) 2018/985 felhatalmazáson alapuló rendeletnek az 56 kW vagy annál nagyobb és 130 kW-nál kisebb teljesítménytartományba tartozó motorokkal felszerelt egyes mezőgazdasági és erdészeti járművekre vonatkozó átmeneti rendelkezések tekintetében történő módosításáról (EGT-vonatkozású szöveg)

2022.4.1.   
               
               
                  HU
               
               
                  Az Európai Unió Hivatalos Lapja
               
               
                  L 104/56
               
            
         A BIZOTTSÁG (EU) 2022/518 FELHATALMAZÁSON ALAPULÓ RENDELETE
         (2022. január 13.)
         a Covid19-válság hatásainak kezelése érdekében az (EU) 2018/985 felhatalmazáson alapuló rendeletnek az 56 kW vagy annál nagyobb és 130 kW-nál kisebb teljesítménytartományba tartozó motorokkal felszerelt egyes mezőgazdasági és erdészeti járművekre vonatkozó átmeneti rendelkezések tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre (1) és különösen annak 19. cikke (6) bekezdésére,
         mivel:
         
                     (1)
                  
                  
                     A 167/2013/EU rendelet 19. cikkének (3) bekezdése értelmében a mezőgazdasági és erdészeti járművekbe szerelt motorokra az (EU) 2016/1628 rendeletben (2) meghatározott V. szakasz szerinti szennyező anyag-kibocsátási határértékek és átmeneti rendelkezések vonatkoznak.
                  
               
                     (2)
                  
                  
                     A Covid19-világjárvány okozta folyamatos zavarok miatt az (EU) 2021/1068 európai parlamenti és tanácsi rendelet (3) módosította az (EU) 2016/1628 rendeletet az 56 kW és 130 kW közötti teljesítménytartományba tartozó átmeneti motorokkal felszerelt nem közúti mozgó gépekre vonatkozó 2021-es határidők elhalasztása érdekében. Az említett motorokkal felszerelt gépek gyártására vonatkozó 2021. június 30-i határidőt 6 hónappal, és az ilyen motorokkal felszerelt gépek forgalomba hozatalára vonatkozó 2021. december 31-i határidőt 9 hónappal meghosszabbították.
                  
               
                     (3)
                  
                  
                     A Covid19-világjárvány által az ellátási láncban és a termelésben előidézett folyamatos zavarok továbbra is késedelmet okoznak az 56 kW és 130 kW közötti teljesítménytartományba tartozó átmeneti motorral felszerelt mezőgazdasági és erdészeti járművek gyártásában és forgalomba hozatalában. A belső piac zavartalan működésének biztosítása, a jogbiztonság garantálása és az esetleges piaci zavarok elkerülése érdekében indokolt meghosszabbítani az (EU) 2018/985 rendelet (4) átmeneti rendelkezéseit az említett motorkategóriák tekintetében.
                  
               
                     (4)
                  
                  
                     Az (EU) 2018/985 felhatalmazáson alapuló rendeletet ezért ennek megfelelően módosítani kell.
                  
               
                     (5)
                  
                  
                     Tekintettel arra, hogy az átmeneti rendelkezések hatályának meghosszabbítása nem jár környezeti hatással, mivel az érintett átmeneti motorokat már legyártották, a vonatkozó időszakokat 9, illetve 6 hónappal kell meghosszabbítani, hogy tükrözzék az (EU) 2016/1628 rendeletben biztosított meghosszabbításokat.
                  
               
                     (6)
                  
                  
                     Figyelembe véve azt, hogy az (EU) 2018/985 felhatalmazáson alapuló rendelet 13. cikkének (5) bekezdésében meghatározott átmeneti időszak egyes motorok tekintetében 2021. december 31-én lejár, és hogy a gyártóknak az említett alkategóriákba tartozó átmeneti motorral felszerelt mezőgazdasági és erdészeti járműveket 2021. június 30-ig le kellett gyártaniuk, e rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie, és 2021. július 1-jétől kell alkalmazni. Ezt a rendelkezést a Covid19-világjárvány előre nem látható jellege és a járvány nyomán fellépő, továbbra is fennálló zavarok indokolják, valamint az, hogy garantálni kell a jogbiztonságot és az egyenlő bánásmódot a gyártók számára függetlenül attól, hogy e rendelet hatálybalépése előtt vagy után gyártanak-e mezőgazdasági és erdészeti járműveket,
                  
               ELFOGADTA EZT A RENDELETET:
         
            1. cikk
            A 13. cikk (5) bekezdése a következő albekezdéssel egészül ki:
            
               „A harmadik albekezdésben említett motorok kivételével az NRE kategória azon alkategóriáiba tartozó motorok esetében, amelyek tekintetében az V. szakasz szerinti motorok forgalomba hozatalára az (EU) 2016/1628 rendelet III. mellékletében meghatározott kötelező alkalmazási kezdőnap 2020. január 1., a tagállamoknak engedélyezniük kell az első és második albekezdésben említett 24 hónapos és a második albekezdésben említett 18 hónapos időszak további 9, illetve 6 hónappal történő meghosszabbítását.”
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 60., 2013.3.2., 1. o.
         
         
            (2)  Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).
         
            (3)  Az Európai Parlament és a Tanács (EU) 2021/1068 rendelete (2021. június 24.) a Covid19-válság hatásainak kezelése érdekében az (EU) 2016/1628 rendeletnek bizonyos, 56 kW vagy annál nagyobb és 130 kW-nál kisebb, valamint 300 kW vagy annál nagyobb teljesítménytartományba tartozó motorokkal felszerelt gépekre vonatkozó átmeneti rendelkezések tekintetében történő módosításáról (HL L 230., 2021.6.30., 1. o.).
         
            (4)  A Bizottság (EU) 2018/985 felhatalmazáson alapuló rendelete (2018. február 12.) a 167/2013/EU európai parlamenti és tanácsi rendeletnek a mezőgazdasági és erdészeti járművek és motorjaik környezeti teljesítményére és meghajtóegység-teljesítményére vonatkozó követelmények tekintetében történő kiegészítéséről és az (EU) 2015/96 felhatalmazáson alapuló bizottsági rendelet hatályon kívül helyezéséről (HL L 182., 2018.7.18., 1. o.).